תמיד יחכו לך

"תמיד יחכו לך" הוא שיר שכתבה, הלחינה וביצעה הזמרת־יוצרת הישראלית לאה שבת. השיר התפרסם בדצמבר 1996 כסינגל מתוך אלבומה השלישי של שבת, "צל הלב תקין" (1997). לאחר שאלבומה השני של שבת, "גל געגוע", לא זכה להצלחה מסחרית, שבת סיפרה שחברת התקליטים שלה, "NMC", עיכבה אותה כמה שנים בהוצאת תקליט חדש, ועל כן היא ביקשה להשתחרר מהם ונענתה בחיוב. שבת פנתה ל"הד ארצי", אך לאחר שתנאי החוזה שהציעו לה נראו לה קשים מאוד, היא הוציאה לאור את אלבומה השלישי "צל הלב תקין" בהוצאה עצמית (תוך שהמאסטר שייך לה) ו"הד ארצי" היו המפיצים. שבת חברה ליוסי עזר, שהתעקש ששבת תנגן את כל תפקידי הגיטרות באלבום. היא אף כתבה את רוב תפקידי הכלים. "תמיד יחכו לך" יוּעד במקור לאריק איינשטיין. איינשטיין, שאסף חומרים לאלבום שרצה להקליט, התקשר לשבת וביקש ממנה שיר. "אמרתי לעצמי שאני לא מכירה את אריק, אז מה אכתוב לו?" סיפרה שבת. היא חשבה על השיר "עוף גוזל" וכתבה את "תמיד יחכו לך" בהשראתו, תוך שחשבה על צעירים ישראלים שנוסעים אחרי הצבא לטיול גדול בחו"ל, "וההורים יושבים בבית ודואגים". איינשטיין לא הקליט את השיר בסופו של דבר, והשיר חזר אל שבת, שהקליטה אותו וכללה אותו באלבומהּ "צל הלב תקין". לאחר מתקפת הפתע על ישראל, ובמסגרת המאמצים להגברת המוּדעות והפעלת לחץ לשחרור החטופים בהקדם, חברו לאה שבת והמפיק המוזיקלי תומר בירן, בשיתוף עם מטה המשפחות, וחידשו את השיר, שיצא לאור ב־16 בנובמבר 2023. שבת כתבה בית נוסף שמתייחס למצב הקשה שבו שרויים החטופים והמשפחות: "הו ילד, הו ילדה, הסיפור שלנו השתנה, נסדקו השמיים" (שבת ציינה שאלה המילים היחידות שכתבה בהקשר למלחמת חרבות ברזל, והיא העדיפה להלחין מילים של אחרים). את החידוש לשיר ליווה קליפ חדש (במאי:ארז דן), שהורכב כולו מחומרי וידאו ביתיים של החטופים והחטופות. מבקר המוזיקה יוסי חרסונסקי העניק לחידוש ציון של 5 כוכבים מתוך 5. הוא כתב: "בכאוס העכשווי, החזרה לשיר הזה נשמעת בין תמימות לאוטופיה, אבל כמה אנחנו זקוקים לשיר הזה, לביצוע החזק של לאה שבת. אלו לא רק המילים. אלו הן הפשטות, האמת הטהורה והעוצמה הפנימית. אצל לאה זה בא נטו מהבטן. [...] יודעת להפוך את הניכור לחום, את המר למתוק, את העצב לחום אנושי בלי רבע מניירה. [...] העיבוד החדש מעצים את שיר הגעגועים המצוין. הסיטואציה – החטופים בעזה, עושה את ההתרגשות גדולה יותר מכל ביצוע אחר שלה. לאה פשוט מצמררת". השיר הוצג למצעד הפזמונים השבועי של רשת ג' ב־22 בדצמבר 1996 וצעד שלושה שבועות, עד 26 בינואר 1997, אז יצא מהמצעד. בשיאו הגיע למקום ה־16 ב־12 בינואר 1997. לאה שבת – זמרה, גיטרות, קולות רקע משה לוי – קלידים אמיתי פריינטא – בס מאיר ישראל – תופים אורן בלבן – כלי הקשה מפיק מוזיקלי – לאה שבת, יוסי עזר מעבד – לאה שבת טכנאי הקלטה, מיקס – יוסי עזר עריכה דיגיטלית – חיים גוזלי אקורדי השיר "תמיד יחכו לך" באתר Tab4u סרטון השיר "תמיד יחכו לך" באתר יוטיוב מילות השיר "תמיד יחכו לך" באתר שירונט תמיד יחכו לך 2023, באתר יוטיוב שבת הלחינה לאיינשטיין את השיר "משתה" מאת נתן אלתרמן ואף עשתה קולות רקע בהקלטה. שבת הסבירה: "ראיתי שאני פשוט לא מצליחה לכתוב כי התחלתי לחשוב על יותר מדי דברים – על המשפחות שנפגעו, על החטופים ועל המשפחות שלהם, על החיילים. קיבלתי המון זוויות הסתכלות, אי אפשר לכתוב ככה שיר. אמרתי שאם אני לא מצליחה לכתוב מילים על המצב, אז לפחות שאלחין דברים שאחרים כתבו, כדי להיות מחוברת בכל זאת דרך המוזיקה". צל הלב תקין (אלבום), באתר Discogs תיעוד יוצרים של מפעל הפיס עם יואב קוטנר – לאה שבת (הגרסה הארוכה) (28:54 מתחילת הסרטון), סרטון בערוץ "מפעל הפיס", באתר יוטיוב תמיד יחכו לך – Lea Shabat, באתר Discogs נתוני היצירה, באתר אקו"ם "תמיד יחכו לך" בביצוע להקת חיל האוויר, מתוך מסדר כנפיים קורס 180, יוני 2020, באתר יוטיוב "תמיד יחכו לך" בביצוע עדן אלנה, במסגרת "שרים לזכרם", ערב יום הזיכרון לחללי מערכות ישראל, 2020, באתר יוטיוב "תמיד יחכו לך" בביצוע נגה ארז בערב יום הזיכרון לחללי מערכות ישראל ונפגעי פעולות האיבה, 2022, באתר יוטיוב "תמיד יחכו לך" בביצוע לירן דנינו, 2014, באתר יוטיוב "תמיד יחכו לך" בביצוע יובל דיין, באתר יוטיוב "תמיד יחכו לך" בביצוע לאה שבת, אריק סיני, נוי פדלון, נועם בנאי, ים רפאלי, ניב דמירל, ומור רביעי, באתר יוטיוב "תמיד יחכו לך" בביצוע צעירי מורן (מקהלת מורן), 2020, 2020, באתר יוטיוב "תמיד יחכו לך" בביצוע שירי מימון ובניה ברבי ביום הזיכרון לחללי מערכות ישראל, 2021, באתר יוטיוב "תמיד יחכו לך" בביצוע לאה שבת וחבורת "זהו זה!", באתר יוטיוב, 13 בנובמבר 2023 "תמיד יחכו לך" – אודהליה ברלין מארחת את קרן טפרברג ושני שביט, באתר יוטיוב שיר זיכרון 2021 | "תמיד יחכו לך" – נדב דלומי ושובל בן־אור, באתר יוטיוב לאה שבת – צל הלב תקין (הסכת של רז שכניק, החל מ־31:34), באתר 103fm, ‏15 בדצמבר 2016 איילת כהנא, "ניסיתי לכתוב על המלחמה ולא הצלחתי": לאה שבת בראיון אישי, באתר ערוץ 7, 7 במרץ 2024 לאה שבת שרה לחטופים: "תמיד יחכו לך", באתר ערוץ 7, 16 בנובמבר 2023 יוסי חרסונסקי, לאה שבת תמיד יחכו לך (2023) | בכאוס העכשווי, החזרה לשיר הזה נשמעת בין תמימות לאוטופיה, אבל כמה אנחנו זקוקים לשיר הזה, לביצוע החזק של לאה שבת, באתר יוסמיוזיק, 17 בנובמבר 2023 המצעד השבועי של רשת ג' מתאריך 22 בדצמבר 1996, באתר פזמונט המצעד השבועי של רשת ג' מתאריך 26 בינואר 1997, באתר פזמונט המצעד השבועי של רשת ג' מתאריך 12 בינואר 1997, באתר פזמונט